section_heading: Uspjeh na tržištu (1990. – 1994.)
paragraph_text: Dok je bio na međunarodnoj turneji kojom je podržavao Heaven or Las Vegas, Cocteau Twins potpisao je novi ugovor s Fontanom, podružnicom Mercury Recordsa, za distribuciju glazbenih uradaka u Ujedinjenom Kraljevstvu i drugdje, ali je zadržao ugovor s Capitolom za distribuciju albuma u SAD-u. Godine 1991. 4AD i Capitol objavili su box set u kojem su se nalazili EP-ovi skupine objavljeni od 1982. do 1990. i dodatni disk s rijetkim i prethodno neobjavljenim inačicama pjesama.